CELEX: 62007TO0097
Language: el
Date: 2008-04-10
Title: Διάταξη του Πρωτοδικείου (όγδοο τμήμα) της 10ης Απριλίου  2008. # Imelios SA κατά Επιτροπής των Ευρωπαϊκών Κοινοτήτων. # Προσφυγή ακυρώσεως - Αγωγή αποζημιώσεως - Πέμπτο πρόγραμμα-πλαίσιο κοινοτικών δράσεων έρευνας, τεχνολογικής ανάπτυξης και επίδειξης στον τομέα της φιλικής προς τον χρήστη κοινωνίας της πληροφορίας (1998-2002) - Ρήτρα διαιτησίας - Χρεωστικό σημείωμα - Απαράδεκτο. # Υπόθεση T-97/07.

Διάταξη του Πρωτοδικείου (όγδοο τμήμα) της 10ης Απριλίου 2008 – 
      Imelios κατά Επιτροπής
      (Υπόθεση T-97/07)
      «Προσφυγή ακυρώσεως – Αγωγή αποζημιώσεως – Πέμπτο πρόγραμμα-πλαίσιο κοινοτικών δράσεων έρευνας, τεχνολογικής ανάπτυξης και επίδειξης στον τομέα της φιλικής προς τον
         χρήστη κοινωνίας της πληροφορίας (1998-2002) – Ρήτρα διαιτησίας – Χρεωστικό σημείωμα – Απαράδεκτο»
      
      1.                     Διαδικασία – Νομική βάση προσφυγής – Επιλογή ανήκουσα στον προσφεύγοντα και όχι στον κοινοτικό δικαστή (βλ. σκέψη 19)
      2.                     Προσφυγή ακυρώσεως – Προσφυγή αφορώσα στην πραγματικότητα διαφορά συμβατικής φύσεως – Αναρμοδιότητα του κοινοτικού δικαστή
            – Απαράδεκτο (Άρθρα 230 ΕΚ και 238 ΕΚ) (βλ. σκέψεις 21-22, 27-30)
      3.                     Προσφυγή ακυρώσεως – Προσφυγή αφορώσα στην πραγματικότητα διαφορά συμβατικής φύσεως – Επαναχαρακτηρισμός της προσφυγής – Απαράδεκτο
            (Άρθρα 230 ΕΚ και 238 ΕΚ· Κανονισμός Διαδικασίας του Πρωτοδικείου, άρθρο 44 § 1, στοιχείο γ΄) (βλ. σκέψεις 32-34)
      4.                     Διαδικασία – Εισαγωγικό δικόγραφο – Απαιτήσεις ως προς τον τύπο – Συνοπτική έκθεση των προβαλλόμενων ισχυρισμών (Κανονισμός
            Διαδικασίας του Πρωτοδικείου, άρθρο 44 § 1, στοιχεία γ΄ και δ΄) (βλ. σκέψεις 39-41)
      5.                     Εξωσυμβατική ευθύνη – Προϋποθέσεις – Αθέμιτο – Ζημία – Αιτιώδης συνάφεια (Άρθρο 288, εδ. 2, ΕΚ· Κανονισμός Διαδικασίας του
            Πρωτοδικείου, άρθρο 44 § 1, στοιχεία γ΄ και δ΄) (βλ. σκέψεις 45-47)
      Αντικείμενο 
      
         
               Πρώτον, ακύρωση της αποφάσεως, την οποία έλαβε η Επιτροπή, κατόπιν μιας εκθέσεως λογιστικού ελέγχου της Ευρωπαϊκής Υπηρεσίας
                  Καταπολέμησης της Απάτης (OLAF), και η οποία περιέχεται στο χρεωστικό σημείωμα της 17ης Ιανουαρίου 2007, που αφορά την απόδοση
                  των ποσών που προκαταβλήθηκαν στο πλαίσιο της συμβάσεως IST-1999-10934 – ASSIST, που αφορά το σχέδιο «Knowledge Management
                  for Help Desk Operators» και η οποία συνήφθη στο πλαίσιο του πέμπτου προγράμματος-πλαισίου κοινοτικών δράσεων έρευνας, τεχνολογικής
                  ανάπτυξης και επίδειξης στον τομέα της φιλικής προς τον χρήστη κοινωνίας της πληροφορίας (1998-2002), δεύτερον, αίτημα για
                  καταβολή 34 368 ευρώ, ποσού που αντιστοιχεί στη δεύτερη δόση της καταβλητέας κατ’ εφαρμογήν της εν λόγω συμβάσεως επιδοτήσεως,
                  και, τρίτον, αίτημα αποζημιώσεως προς αποκατάσταση της ζημίας που ισχυρίζεται ότι υπέστη η προσφεύγουσα-ενάγουσα λόγω της
                  εκδόσεως της εν λόγω αποφάσεως.
               
            Διατακτικό 
      Το Πρωτοδικείο διατάσσει:
      
         
                  1)
               
               
                  
               
               
                  	Απορρίπτει την προσφυγή.
               
            
         
                  2)
               
               
                  
               
               
                  	Υποχρεώνει την Imelios SA να φέρει, εκτός των δικών της εξόδων, τα δικαστικά έξοδα της Επιτροπής.